Side 1 Hillerød, den 03.04.2019

**Referat af ordinær generalforsamling den 27.03.2019 i ejerforeningen Slangerupgade 12a-14a, Hillerød**.

Til stede var: Per Møller Larsen, formand, Steen Ingemann Hansen, kasserer, Helga Møller Larsen, Arne Bjørn Larsen, Steen Jensen, Lea Jensen, Frank Sondrup, Mikkel Obel og Juliet Gulstad.

Formanden Per Møller Larsen bød velkommen til generalforsamlingen. Der var et fremmøde på 9 personer.

Steen Jensen blev valgt som dirigent. Han kunne konstatere, at generalforsamlingen var lovligt indkaldt. Helga Møller blev valgt som referent.

Formanden aflagde årsberetningen. Det har generelt været et godt år.

Der har været mange flytninger i ejendommen, og der har været to vandskader.

Storskraldsordningen fungerer godt. Vi har et godt samarbejde med naboejendommen om ordningen. Indtil nu har vi haft kontakt med Alfred, der desværre er flyttet. Nu håber vi på fortsat godt samarbejde med hans efterfølger.

Vi er godt tilfredse med vores rengøringsfirma, Panorama, men vi synes, at deres vinterservice er for dyr. Derfor indhenter vi nu andre tilbud på snerydningen.

Det fungerer godt med p-pladserne. P-pladserne fungerer efter først-til-mølle princippet. Der kan kun gives en p-tilladelse per lejlighed.

Der er gentagne problemer med cyklerne i gården og i kælderen. Vi beder alle om at være med til at holde orden med hensyn til deres cykler.

Hjemmesiden bliver jævnligt ajourført, og vi synes, at den er rigtig god.

Der har været forespørgsler vedr. You See og grundpakken. Er du interesseret i yderligere information vedr. dette, kan du selv kontakte You See. Framelder man sig grundpakken, framelder man samtidig Internettet.

Formandens beretning blev godkendt.

Side 2

Steen Ingemann forelagde det revisionspåtegnede årsregnskab. Årsregnskabet blev godkendt.

Forslag fra medlemmer: Der var et forslag vedr. dørtelefoner. Vi er ved at undersøge muligheder/priser.

Forslag fra bestyrelsen: Fyrrummet er blevet renoveret. Det gamle fyr er blevet fjernet. Vi har planer om at gå i gang med projektets fase 2 i år. Der skal laves et hul i muren mellem fyrrummet og fælleslokalet, og der skal indsættes en dør. Vi har fået et tilbud på dette projekt på kr. 30.000 incl. moms. Pengene tages fra grundfonden.

Forslaget blev enstemmigt vedtaget.

Steen Ingemann forelagde budgettet for 2019. Budgettet blev gennemgået og godkendt.

Valg af ny bestyrelse for 2019:

Per Møller Larsen, formand

Steen Ingemann, kasserer

Helga Møller Larsen

Arne Bjørn Larsen

Frank Sondrup, suppleant

Revisoren, Dansk Revision, blev genvalgt.

Under eventuelt blev der talt om vandproblemer i postkasserne. Vi undersøger, hvad der kan gøres for at løse problemerne. Der blev også talt om evt. udskiftning af dørene til lejlighederne.

Dirigenten takkede afslutningsvis generalforsamlingens deltagere for god ro og orden.

Efter generalforsamlingen konstituerede bestyrelsen sig selv.

På bestyrelsens vegne

Per Møller Larsen Steen Jensen

Formand for bestyrelsen Dirigent